Driekaas-pastaskulpe met spek-roomsous | SARIE
Driekaas-pastaskulpe met spek-roomsous	deur Barbara Joubert
Maak die gereg al die dag voor die tyd, bedek dit met kleefplastiek en hou dit in die yskas. Al wat oorbly om te doen, is om dit in die oond te plaas. Onthou net om die kleefplastiek af te haal.
Pasta en vulsel
• 500 g groot pastaskulpe
• 300 g baba-spinasie
• 200 g fetakaas, gekrummel
• 600 g ricotta-kaas
Kook pasta volgens aanwysings op pak. Dreineer en hou eenkant. Gooi kookwater op spinasie en laat week tot sag. Dreineer in vergiettes en laat koud word. Druk alle oortollige water met hande uit. Kap fyn. Verhit olie in ’n pan en braai ui en knoffel tot sag en deurskynend. Voeg spinasie by en braai sowat 5 minute. Haal van hitte af en gooi spinasiemengsel in ’n voedselverwerker. Voeg feta- en ricotta- kaas by. Verpulp tot glad. Geur die vulsel met sout en peper. Hou eenkant terwyl jy die sous maak.
• 500 g strepiespek (streaky), in klein blokkies gesny
• sout en varsgemaalde swartpeper garnering
Verhit oond tot 180 °C. Verhit olyfolie in ’n pan. Gooi spek in en braai tot net bros. Voeg ui en knoffel by en braai tot ui sag en deurskynend is. Voeg room by en laat prut oop tot room verdik het. Geur met sout en peper. Gooi sous in oondbak – as jy twee bakke gebruik, verdeel sous tussen die bakke. Vul nou die pastaskulpe. Die maklikste is om die spinasievulsel in ’n spuitsak te skep en in elke skulp te spuit. Pak gevulde skulpe in een laag bo-op die sous. Sprinkel ’n bietjie parmesaankaas oor en hou die res om saam met gereg voor te sit. Sprinkel basiliekruidblare bo-op en plaas in oond. Bak sowat 30 minute en sit warm voor saam met knoffelbrood.